b'\n_START_ARTICLE_\nVitiligo\n_START_PARAGRAPH_\nVitiligo este o afec\xc8\x9biune (boal\xc4\x83) care duce la distrugerea sau sl\xc4\x83birea melanocitelor, acele celule pigmentare responsabile de culoarea pielii, ceea ce duce la pierderea sau oprirea producerii pigmentului \xc8\x99i la apari\xc8\x9bia de pete albe pe suprafa\xc8\x9ba pielii. Din motive \xc3\xaenc\xc4\x83 nel\xc4\x83murite, boala afecteaz\xc4\x83 cu preponderen\xc8\x9b\xc4\x83 anumite zone ale corpului, \xc3\xaentre care fa\xc8\x9ba, picioarele, articula\xc8\x9biile, degetele, genunchii \xc8\x99i organele genitale. Vitiligo nu afecteaz\xc4\x83 textura \xc8\x99i celelalte calit\xc4\x83\xc8\x9bi ale pielii, ci are efect numai asupra culorii acesteia. Pe l\xc3\xa2ng\xc4\x83 petele albe, la unii bolnavi apar fire de p\xc4\x83r alb \xc3\xaen scalp, gene, spr\xc3\xa2ncene sau barb\xc4\x83. _NEWLINE_Boala afecteaz\xc4\x83 0,5-2% din popula\xc8\x9bia lumii \xc8\x99i are v\xc3\xa2rsta medie de instalare la 20 de ani. Circa 30% din persoanele afectate au \xc3\xaen familie bolnavi de vitiligo. _NEWLINE_Printre persoanele afectate de aceast\xc4\x83 boal\xc4\x83 a fost, conform propriilor declara\xc8\x9bii, \xc8\x99i Michael Jackson.'